กรมสมเด็จพระเทพฯ ทรงเปิดนิทรรศการภาพถ่ายฝีพระหัตถ์ มหัศจรรย์พรรณภาพ 
สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เสด็จพระราชดำเนินไปยังหอศิลปวัฒนธรรมแห่งกรุงเทพมหานคร เขตปทุมวัน ทรงบรรยายภาพถ่ายฝีพระหัตถ์ ประจำปี 2562 ในหัวข้อ มหัศจรรย์พรรณภาพ (Photo Wonderland) ที่สมาคมถ่ายภาพแห่งประเทศไทย ในพระบรมราชูปถัมภ์มูลนิธิส่งเสริมการถ่ายภาพ ร่วมกับภาคเอกชนจัดขึ้นเป็นครั้งที่ 13ภาพ : มูลนิธิชัยพัฒนาภาพ : มูลนิธิชัยพัฒนาเพื่อเปิดโอกาสให้ประชาชนทั่วไปได้ชื่นชมพระอัจฉริยภาพด้านการถ่ายภาพของสมเด็จพระกนิษฐาธิราชเจ้ากรมสมเด็จพระเทพรัตนราชสุดา ฯ สยามบรมราชกุมารี ที่ทรงคุณค่าทางศิลปะการถ่ายภาพและยังเป็นการเปิดโอกาสให้เดินตามรอยเสด็จพระราชดำเนินไปยังสถานที่ต่างๆภาพ : มูลนิธิชัยพัฒนาในการนี้ ทรงเปิดนิทรรศการภาพถ่ายฝีพระหัตถ์ประจำปี 2562 ในหัวข้อ มหัศจรรย์พรรณภาพ (Photo Wonderland) ที่ได้รับพระราชทานภาพถ่ายฝีพระหัตถ์ที่ทรงบันทึกไว้ ระหว่างเสด็จพระราชดำเนินไปปฏิบัติพระราชกรณียกิจทั้งในและต่างประเทศในช่วงปี 2561-2562 เพื่อมาจัดแสดงภาพทั้งหมด 401 ภาพ ประกอบด้วยภาพแขวนผนัง จำนวน 173 ภาพ ภาพอาหาร ภาพเล็กจำนวน 216 ภาพ และอาร์ตวอลล์จำนวน 12 ภาพภาพ : มูลนิธิชัยพัฒนาแต่ละภาพสะท้อนถึงมุมมองจากสายพระเนตรที่ทรงพบเห็นสิ่งต่างๆ ที่สนพระราชหฤทัยและได้ทรงถ่ายทอดเรื่องราวผ่านภาพถ่าย บางภาพแสดงให้เห็นถึงพระราชอารมณ์ขัน อีกทั้งมีบางภาพที่ได้ให้ข้อคิดเตือนใจในแง่มุมต่างๆภาพ : มูลนิธิชัยพัฒนาทั้งนี้ พระราชทานคำอธิบายของชื่อนิทรรศการไว้ ในตอนต้นของคำนำหนังสือรวบรวมภาพถ่ายฝีพระหัตถ์ไว้ว่ามหัศจรรย์พรรณภาพ หมายถึง ภาพต่างๆ ที่น่าพิศวง ประชาชนผู้สนใจ สามารถเข้าชมนิทรรศการได้ ตั้งแต่วันที่ 10 ธ.ค.2562 - 16 ก.พ.2563โอกาสนี้ ทรงจำหน่ายหนังสือภาพถ่ายฝีพระหัตถ์ มหัศจรรย์พรรณภาพ (Photo Wonderland) เพื่อนำรายได้ทั้งหมด ทูลเกล้าฯ ถวายโดยเสด็จพระราชกุศลตามพระราชอัธยาศัยภาพ : มูลนิธิชัยพัฒนาภาพ : มูลนิธิชัยพัฒนาปู่เมธ พระเอกแห่งงานแสดงภาพถ่ายขณะที่เพจ ได้เผยแพร่รูปภาพพร้อมข้อความ ระบุว่า สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงบรรยายเรื่องภาพถ่ายฝีพระหัตถ์ พระเอกแห่งงานแสดงภาพถ่าย ซึ่งเป็นภาพของ ดร. สุเมธ ตันติเวชกุล เลขาธิการมูลนิธิชัยพัฒนาภาพ : มูลนิธิชัยพัฒนาภาพ : มูลนิธิชัยพัฒนาภาพ : มูลนิธิชัยพัฒนา
สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เสด็จพระราชดำเนินไปยังหอศิลปวัฒนธรรมแห่งกรุงเทพมหานคร เขตปทุมวัน ทรงเปิดนิทรรศการภาพถ่ายฝีพระหัตถ์ ประจำปี 2562 ในหัวข้อ มหัศจรรย์พรรณภาพ (Photo Wonderland)
สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี,มหัศจรรย์พรรณภาพ,Photo Wonderland,ภาพถ่ายฝีพระหัตถ์